# **Általános információk:**

**Tanterv: Építész MSc, Levelező képzés**

**Tantárgy neve: építészeti elmélet - műemlékvédelem**

**Tantárgy kódja: EPM322ML**

**Szemeszter: 3**

**Kreditek száma: 3**

**Heti órák elosztása: 2/0/0**

**Értékelés: vizsga (v)**

**Előfeltételek: -**

**Tantárgy felelős**: **Dr. KOVÁCS-ANDOR Krisztián, egyetemi docens**

Iroda: 7624 Pécs, Boszorkány u. 2., B-334

 E-mail: kovacs-andor.krisztian@mik.pte.hu

 Munkahelyi telefon: +36 72 503650/23811

**Oktatók**: **Dr. KOVÁCS-ANDOR Krisztián, egyetemi docens**

Iroda: 7624 Pécs, Boszorkány u. 2., B-334

 E-mail: kovacs-andor.krisztian@mik.pte.hu

## Tárgyleírás Az *Építészeti elmélet - Műemlékvédelem* alapvetően teoretikus tantárgy, amely megismerteti a hallgatókat az örökségvédelem és a műemlékvédelem kortárs problémáival és tendenciáival. Az elméleti tudásanyag előadások formájában kerül leadásra, de a hallgatók esettanulmányokon és példaépületeken keresztül megismerhetik az örökségvédelem gyakorlati oldalát is. Az előadások az örökségvédelem alapvető fogalmaitól kezdve a műemlékvédelem történetén át kortárs műemléki felújításokat és bővítéseket bemutató példákig felölelik az örökségvédelem teljes spektrumát. A hallgatók betekintést kapnak az örökségvédelem és a kapcsolódó tudományterületek (régészet, művészettörténet, építészet-történet, stb.) kapcsolatába is, megtanulják az örökségvédelmet tágabb kulturális, interdiszciplináris kontextusban értelmezni.

## Oktatás célja

## A tantárgy célja, hogy a hallgatók megismerkedjenek az alapvető örökségvédelmi fogalmakkal, a műemlékvédelem történetével és betekintés nyerjenek az örökségvédelem aktuális kérdéseibe, problémáiba. Az elméleti alapokat biztosító előadások csak ízelítőt adnak az örökségvédelem témaköréből, a téma iránt érdeklődő hallgatók tanulmányaikat a *Történeti épületdiagnosztikai és rehabilitációs szakmérnök* képzésen folytathatják.

## Tantárgy tartalma

A félév során 6 oktatási alkalommal 6 tantermi előadásra kerül sor. Az előadások az örökségvédelmi alapfogalmakkal, a műemlékvédelem történetével, a műemléki helyreállítások típusaival ismertetik meg a hallgatókat, sok példán és esettanulmányon keresztül. A műemlékvédelmi anyagtani előadások nem az anyagtan műszaki oldalára, hanem a történeti korok anyaghasználatára és azok jellemzőire fókuszálnak.

A nappali képzésben résztvevő halgatókkal közös előadások a levelezős hetekhez igazítva a 2., 4., 6., 8., 10., 11. és 13. héten lesznek.

Az előadások témája, a félév menetrendje és a követelmények kiadása a tematika szerint történik, melyek a konkrét előadások anyagaival, segédletekkel egyetemben a tantárgy **Neptun Meet Street** ill. **Microsoft Teams** felületére feltöltésre kerülnek. A tantárgyhoz kapcsolódó információk ugyancsak ezeken a felületeken lesznek elérhetők.

## Számonkérés és értékelés rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele

* az aktív részvétel az előadásokon
* a félév végi vizsga teljesítése

A tantárgy félév végi vizsgával zárul. Az írásbeli vizsga nagy része egyszerű, feleletválasztós teszt, a helyes válaszokat A, B, C, D, E és F lehetőségek közül kell kiválasztani. Az utolsó néhány kérdés kifejtős, melyek a hallgató lexikális tudására és személyes véleményére fókuszálnak.

A félév zárása a vizsgaidőszakban történik, a vizsga teljesítésével. A vizsgaidőszakban 3 alkalommal lesz lehetőség a vizsga letételére.

## Értékelés

**Vizsga típusa**: írásbeli

A vizsga minimum 40 %-os teljesítés esetén sikeres.

A vizsga érdemjegy megállapítása %-os bontásban:

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |
| Teljesítmény (pont) | 17-20 | 14-16,9 | 11-13,9 | 8-10,9 | 0-7,9 |

**Az érdemjegy kialakítása (TVSz 47§ (3))**

A féléves érdemjegy 100%-ban a vizsgán nyújtott teljesítmény alapján történik.

## Kötelező irodalom

Dr. Kovács-Andor Krisztián: Örökségvédelem (digitális jegyzet)

## Ajánlott irodalom

Dr. Szabó Pál: Műemlékvédelem I. (digitalis jegyzet)

Dr. Szabó László: Műemlék, műemlékvédelem, építészet. TERC kiadó, 2018. ISBN 978-6-155-44554-5

Dr. Román András (szerk.): Karták könyve – Műemlékvédelmi dokumentumok gyűjteménye, ICOMOS Magyar Nemzeti Bizottság, 2002.

*Magazines:*

Műemlékvédelem folyóirat (I-LXII. lapszámai), főszerk.: Vukovszávlyev Zorán

## Oktatási módszer

A tantárgy - az előadás műfaj ellenére – az órákon való aktív hallgatói részvételt feltételez.

Módszer:

Elméleti előadások a részletes tantárgyi programban meghirdetett tanmenet szerint

# **Program heti bontásban**

|  |
| --- |
| Előadás  |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. |  |  |  |  |
| **2.** | **Elméleti előadás** - definíciók és alapelvek. A műemlékeket károsító tényezők. | Dr. Kovács-Andor Krisztián: Örökségvédelem, 5-22. o. |  |  |
| 3. | - |
| **4.** | **Elméleti előadás** – A nemzetközi és a magyar műemlékvédelem története. Nemzetközi charták. A műemlékvédelem szervezete. | Dr. Kovács-Andor Krisztián: Örökségvédelem, 23-56. o. |  |  |
| 5. | - |
| **6.** | **Elméleti előadás** – A pécsi világörökség | Dr. Kovács-Andor Krisztián: Örökségvédelem, 57-80. o. |  |  |
| 7. | - |
| **8.** | **Elméleti előadás** – Műemléki helyreállítások típusai. Esettanulmányok. | Dr. Kovács-Andor Krisztián: Örökségvédelem, 45-53. o. |  |  |
| 9. | **ŐSZI SZÜNET** |
| **10.** | **Elméleti előadás** – Műemléki helyreállítások típusai. Esettanulmányok. | Dr. Kovács-Andor Krisztián: Örökségvédelem, 45-53. o. |  |  |
| **11.** | **Elméleti előadás** – Romemlékek helyreállítása | Dr. Kovács-Andor Krisztián: Örökségvédelem, 45-53. o. |  |  |
| 12. | - |
| **13.** | **Előrehozott vizsga** |
| 14. | - |
| 15. | **VIZSGA** |
| 16. | vizsgaidőszak |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

Pécs, 2024.08.28.

 **Dr. Kovács-Andor Krisztián**

egyetemi docens

tárgyfelelős